stanford-oval/wikipedia huggingface dataset:
โอเก ลุนเดไบรก์

นักกีฬายิงปืนชาวสวีเดน
โอเก ลุนเดไบรก์ (สวีเดน: Åke Lundeberg; 14 ธันวาคม ค.ศ. 1888 – 29 พฤษภาคม ค.ศ. 1939) เป็นนักกีฬายิงปืนชาวสวีเดนที่ได้รับรางวัลสองเหรียญทองและหนึ่งเหรียญเงินในการแข่งโอลิมปิกฤดูร้อน 1912
ลุนเดไบรก์เป็นนายทหารและผู้จัดการป่าไม้ ซึ่งเป็นสมาชิกของสำนักกิจการป่าไม้แห่งรัฐในโคลเทินในช่วงโอลิมปิกฤดูร้อน 1912 เขาเกษียณก่อนกำหนดและกลับไปบ้านเกิดที่เมืองเยฟเล ซึ่งเขาเสียชีวิตด้วยวัย 50 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โอเก ลุนเดไบรก์
มารีเอฮัมน์

มารีเอฮัมน์
มารีเอฮัมน์ (อังกฤษ: Mariehamn; ฟินแลนด์: Maarianhamina) เป็นเมืองหลวงของหมู่เกาะโอลันด์ ซึ่งเป็นเขตการปกครองตนเองของประเทศฟินแลนด์ ประชากรของหมู่เกาะโอลันด์ร้อยละ 40 อาศัยอยู่ที่เมืองนี้ เมืองก่อตั้งในปี ค.ศ. 1861 ตั้งอยู่บนคาบสมุทรและมีท่าเรือที่สำคัญ 2 แห่ง ด้านหนึ่งอยู่ทางชายฝั่งทิศตะวันตก อีกด้านหนึ่งอยู่ชายฝั่งทิศตะวันออก
รางวัลโนเบลสาขาสรีรวิทยาหรือการแพทย์

| รางวัลโนเบลสาขาสรีรวิทยาหรือการแพทย์ |
| --- | --- |
สวีเดน: Nobelpriset i fysiologi eller medicin

รางวัลสำหรับ: การค้นพบทางสรีรวิทยาหรือการแพทย์ที่นำไปสู่ประโยชน์ต่อมวลมนุษยชาติ
ที่ตั้ง: สต็อกโฮล์ม
ประเทศ: ประเทศสวีเดน 
จัดโดย: สมัชชาโนเบลแห่งสถาบันแคโรลินสกา
รางวัล: 11 ล้านครูนาสวีเดน (2024)
รางวัลแรก: 1901
ผู้รับรางวัล: วิกเตอร์ แอมบรอส และแกรี รัฟกัน (2024)
เว็บไซต์: nobelprize.org/prizes/medicine
รางวัลโนเบลสาขาสรีรวิทยาหรือการแพทย์ (สวีเดน: Nobelpriset i fysiologi eller medicin; อังกฤษ: Nobel Prize in Physiology or Medicine) จัดโดยมูลนิธิโนเบล มีการมอบทุกปีให้แก่การค้นพบที่โดดเด่นในสาขาวิทยาศาสตร์สิ่งมีชีวิตและแพทยศาสตร์ รางวัลโนเบลสาขาดังกล่าวเป็นหนึ่งในห้าสาขา ริเริ่มในปี ค.ศ. 1895 โดยอัลเฟรด โนเบล นักเคมีชาวสวีเดน ผู้คิดค้นไดนาไมต์ ในพินัยกรรมของเขา โนเบลมีความสนใจส่วนตัวในด้านสรีรวิทยาเชิงทดลองและอยากให้มีการจัดตั้งรางวัลสำหรับกระบวนการตลอดทั้งการค้นพบทางวิทยาศาสตร์จากห้องทดลอง รางวัลโนเบลสาขาสรีรวิทยาหรือการแพทย์จะคัดเลือกโดยสมัชชาโนเบลแห่งสถาบันแคโรลินสกา และมอบให้แก่ผู้รับในพิธีประจำปีในวันที่ 10 ธันวาคม ซึ่งเป็นวันครบรอบวันเสียชีวิตของโนเบล ร่วมกับประกาศนียบัตรชั้นสูงและประกาศนียบัตรแก่รางวัลที่เป็นเงิน ด้านหน้าของเหรียญเป็นรูปหน้าด้านข้างของอัลเฟรด โนเบล เช่นเดียวกับเหรียญที่ให้ในสาขาฟิสิกส์ เคมี และสาขาวรรณกรรม หากแต่ด้านหลังของเหรียญนี้เป็นเอกลักษณ์
จนถึงปี ค.ศ. 2024 มีการมอบรางวัลโนเบลสาขาสรีรวิทยาหรือการแพทย์แล้วทั้งสิ้น 115 ครั้ง โดยมีจำนวนผู้รับรางวัล 229 คน แบ่งเป็นชาย 216 คน และหญิง 13 คน
ซาวน่า

ลักษณะของห้องซาวน่า
ซาวน่า (ฟินแลนด์: sauna) เป็นห้องหรืออาคารเล็ก ๆ ที่ออกแบบมาให้เป็นที่ที่รับความร้อนแห้งหรือเปียกชั่วระยะเวลาหนึ่ง
ดูเพิ่ม

บ่อน้ำร้อน
อนเซ็น
เจ้าหญิงคริสตินาแห่งสวีเดน

| เจ้าหญิงคริสตินา |
| --- | --- |
นางแมกนูซัน

ประสูติ:  (1943-08-03) 3 สิงหาคม ค.ศ. 1943 (81 ปี) โซลนา สวีเดน
พระสวามี: ทอร์ด แมกนูซัน
พระบุตร: 3 คน
ราชวงศ์: แบร์นาด็อต
พระบิดา: เจ้าชายกุสตาฟ อดอล์ฟ ดยุกแห่งเวสเตร์บอตเติน
พระมารดา: เจ้าหญิงซิบิลลาแห่งแซ็กซ์-โคบูร์กและก็อตธา
เจ้าหญิงคริสตินาแห่งสวีเดน (สวีเดน: Prinsessan Christina, fru Magnuson) เป็นพระเชษฐภคินีพระองค์เล็กในสมเด็จพระราชาธิบดีคาร์ลที่ 16 กุสตาฟแห่งสวีเดน พระองค์เป็นพระราชธิดาของเจ้าชายกุสตาฟ อดอล์ฟและเจ้าหญิงซิบิลลาแห่งแซ็กซ์-โคบูร์กและก็อตธา
พระประวัติ

เจ้าหญิงคริสตินา เป็นพระธิดาพระองค์ที่ 4 ในเจ้าชายกุสตาฟ อดอล์ฟ ดยุกแห่งเวสเตร์บอตเติน กับ เจ้าหญิงซิบิลลาแห่งซัคเซิน-โคบูร์กและโกทา เป็นพระราชนัดดาใน สมเด็จพระเจ้ากุสตาฟที่ 6 อดอล์ฟแห่งสวีเดน เป็นพระภคินีใน สมเด็จพระราชาธิบดีคาร์ลที่ 16 กุสตาฟแห่งสวีเดน และยังทรงเป็นพระญาติชั้นที่ 1 ในสมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก และ สมเด็จพระราชินีอันเนอ-มารีแห่งกรีซ เนื่องจากพระบิดาของพระองค์ทรงเป็นพระเชษฐาในอิงกริดแห่งสวีเดน สมเด็จพระราชินีแห่งเดนมาร์ก
เสกสมรสและลาออกจากฐานันดร

พระองค์ทรงพบกับพระสวามีในอนาคต ทอร์ด แมกนูซัน ขณะทรงเสวยพระกระยาหารกลางวันใน กรุงสต็อกโฮล์ม ก่อนที่จะทรงตกหลุมรัก พิธีหมั้นเกิดขึ้นในวันที่ 1 กุมภาพันธ์ ค.ศ. 1974 ทั้งคู่เสกสมรสกันในวันที่ 15 มิถุนายนปีเดียวกัน ทำให้พระองค์ต้องทรงลาออกจากฐานันดร รอยัลไฮเนส แต่ยังสามารถดำรงพระอิสริยยศ เจ้าหญิงแห่งสวีเดน ได้ตลอดพระชนม์ชีพ และมีข้อจำกัดว่า พระบุตรไม่มีสิทธิครองราชย์ และมีพระนามอย่างเป็นทางการว่า เจ้าหญิงคริสตินาแห่งสวีเดน นางแมกนูซัน
พระพลานามัย

ในวันที่ 16 ตุลาคม ค.ศ. 2016 พระราชวังแห่งสวีเดนได้ออกแถลงการณ์เกี่ยวกับเจ้าหญิงคริสตินาทรงพระประชวรด้วยพระโรคมะเร็งเม็ดเลือดขาวระยะเรื้องรัง
เครื่องราชอิสริยาภรณ์ > เครื่องราชอิสริยาภรณ์สวีเดน

สวีเดน :  Member of the Royal Order of the Seraphim
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :  Knight of the Order of the Elephant 1973 .
เยอรมนี :  Grand Cross of the Order of Merit of the Federal Republic of Germany
ไอซ์แลนด์ : Grand Cross of the Order of the Falcon (16 กันยายน 1985)
อิตาลี : Knight Grand Cross of the Order of Merit of the Italian Republic (05/05/1998)
นอร์เวย์ : Grand Cross of the Order of Saint Olav (1992)
ไอซ์เบรคเกอร์ส

| --- | --- |

ผู้ก่อตั้ง: ปีเตอร์ โฟสเบิร์ก, มาร์คัส แนสลูนด์ และคณะ
ก่อตั้ง: ค.ศ. 2002
ต้นกำเนิด:  สวีเดน
บุคคลสำคัญ: ปีเตอร์ โฟสเบิร์ก, มาร์คัส แนสลูนด์ และคณะ
วิธีการ: มอบทุนการศึกษาให้แก่เด็กที่มีความผิดปกติทางร่างกาย, พิการ หรือด้อยโอกาสในด้านอื่น
เว็บไซต์: http://www.icebreakers.se/
ไอซ์เบรคเกอร์ส (สวีเดน: Icebreakers) เป็นทีมฮอกกี้น้ำแข็งที่ก่อตั้งขึ้นใน ค.ศ. 2002 โดยปีเตอร์ โฟสเบิร์ก, มาร์คัส แนสลูนด์ และคณะ โดยวัตถุประสงค์ของพวกเขาคือการหาเงินเพิ่มสำหรับมูลนิธิที่มอบทุนการศึกษาให้แก่เด็กที่มีความผิดปกติทางร่างกาย, พิการ หรือด้อยโอกาสในด้านอื่น พวกเขามิได้ทำการหาเงินโดยการเล่นฮอกกี้น้ำแข็งในเกมการกุศลเพียงอย่างเดียวเท่านั้น หากแต่ยังรวมถึงการเข้าร่วมการจัดประมูล ตลอดจนเข้าแข่งขันในรายการกอล์ฟที่มีชื่อเสียง
ภายในทีมจะประกอบด้วยผู้เล่นชาวสวีเดนในเอ็นเอชแอล ซึ่งส่วนใหญ่เคยเป็นผู้เล่นที่เคยเล่นให้ครั้งหนึ่ง หรืออาจเป็นสมาชิกอื่นจากทีมโมโด
แหล่งข้อมูลอื่น

Official homepage เก็บถาวร 2007-09-28 ที่ เวย์แบ็กแมชชีน (สวีเดน)
อันเตโร สเวนสัน

อันเตโร สเวนสัน
อันเตโร สเวนสัน (ฟินแลนด์: Antero Svensson; 30 พฤศจิกายน ค.ศ. 1892, ไรซิโอ – 26 เมษายน ค.ศ. 1946, อาเมนลีนนา) เป็นทหารยศพลตรีชาวฟินแลนด์
อันเตโร สเวนสัน เป็นสมาชิกของขบวนการเยเกอร์และต่อสู้ในฐานะผู้บัญชาการทหารในสงครามกลางเมืองฟินแลนด์ของฝั่งฝ่ายขาว เขาเรียนที่สถาบันสงครามฟินแลนด์ในปี ค.ศ. 1924–26 และสอนประวัติศาสตร์การทหารรวมถึงกลยุทธ์ที่นั่นจนถึงปี ค.ศ. 1930 ในสามปีถัดไปเขาทำหน้าที่เป็นผู้ช่วยทูตฝ่ายทหารบกในประเทศโปแลนด์, เชโกสโลวาเกีย และโรมาเนีย เขาต่อสู้ทั้งในสงครามฤดูหนาวและสงครามต่อเนื่อง โดยในช่วงสงครามต่อเนื่องเขาเป็นผู้นำที่ประสบความสำเร็จในการป้องกันอ่าววืยบอร์กในเดือนมิถุนายนถึงเดือนกรกฎาคม ค.ศ. 1944
กัลเล โกลโยเน็น

กัลเล โกลโยเน็น (ฟินแลนด์: Kalle Koljonen; เกิดวันที่ 26 กุมภาพันธ์ ค.ศ. 1994) เป็นผู้เล่นแบดมินตันชาวฟินแลนด์ ใน ค.ศ. 2014 เขาชนะเหรียญทองแดงในการแข่งขันชิงแชมป์ยุโรป ทีมชายที่บาเซิล เขาชนะเลิศในระดับนานาชาติครั้งแรกที่ฮังกาเรียนอินเตอร์แนชนัลเมื่อ ค.ศ. 2015 โกลโยเน็นกลายเป็นผู้เล่นแบดมินตันคนแรกจากประเทศฟินแลนด์ที่ได้รับเหรียญในการแข่งขันชิงแชมป์ยุโรปใน ค.ศ. 2021
แหล่งข้อมูลอื่น

กัลเล โกลโยเน็น ที่ BWF.tournamentsoftware.com (ในภาษาอังกฤษ)
กัลเล โกลโยเน็น ที่ BWFbadminton.com (ในภาษาอังกฤษ)
กัลเล โกลโยเน็น ที่ Olympedia
กัลเล โกลโยเน็น ที่ Olympics.com
กัลเล โกลโยเน็น ที่ Olympiakomitea.fi (ในภาษาฟินแลนด์)
ทะเลสาบโอเนกา

| ทะเลสาบโอเนกา |
| --- | --- |
ทะเลสาบโอเนกา

พิกัด: 61°41′26″N 35°39′20″E﻿ / ﻿61.69056°N 35.65556°E﻿ / 61.69056; 35.65556
แหล่งน้ำไหลเข้าหลัก: แม่น้ำ 58 สาย (Shuya, Suna, Vodla, Vytegra, Andoma)
แหล่งน้ำไหลออก: River Svir
ประเทศในลุ่มน้ำ: รัสเซีย

ช่วงยาวที่สุด: 245 กิโลเมตร (152 ไมล์)
ช่วงกว้างที่สุด: 91.6 กิโลเมตร (56.9 ไมล์)
พื้นที่พื้นน้ำ: 9,700 ตารางกิโลเมตร (3,700 ตารางไมล์)
ความลึกโดยเฉลี่ย: 30 เมตร (98 ฟุต)
ความลึกสูงสุด: 127 เมตร (417 ฟุต)
ปริมาณน้ำ: 285 ลูกบาศก์กิโลเมตร (68 ลูกบาศก์ไมล์)
ความสูงของพื้นที่: 33 เมตร (108 ฟุต)

เกาะ: 1,369 (Kizhi Island)
เมือง: Kondopoga, Medvezhyegorsk, เปโตรซาวอดสค์, Pindushi, Povenets
ทะเลสาบโอเนกา (รัสเซีย: Оне́жское о́зеро, อักษรโรมัน: Onezhskoe ozero, สัทอักษรสากล: [ɐˈnʲeʂskəjə ˈozʲɪrə]; ฟินแลนด์: Ääninen or Äänisjärvi; อังกฤษ: Lake Onega) เป็นทะเลสาบในประเทศรัสเซีย ทางทิศเหนือ-ตะวันตกของส่วนที่อยู่ในทวีปยุโรป ตั้งอยู่ในสาธารณรัฐคาเรลียา เลนินกราดโอบลาสต์ และโวลอกดาโอบลาสต์ เป็นส่วนหนึ่งของลุ่มน้ำของทะเลบอลติก มหาสมุทรแอตแลนติก และเป็นทะเลสาบน้ำจืดที่ใหญ่ที่สุดในยุโรป รองจากทะเลสาบลาโดกา มีแม่น้ำกว่า 50 สายไหลลงทะเลสาบ รวมถึงแม่น้ำสวีร์ที่ไหลเข้าสู่ทะเลสาบลาโดกา
อัลวาร์ อาลโต

| อัลวาร์ อาลโต |
| --- | --- |
เกิด: 3 กุมภาพันธ์ ค.ศ. 1898 Kuortane ฟินแลนด์
เสียชีวิต: 11 พฤษภาคม ค.ศ. 1976(1976-05-11) (78 ปี) เฮลซิงกิ ฟินแลนด์
สัญชาติ: ฟินแลนด์
รางวัล: RIBA Gold Medal  AIA Gold Medal

ผลงานสำคัญ: Paimio Sanatorium  Viipuri Library  Villa Mairea  Baker House  Finlandia Hall
โครงการสำคัญ: Helsinki City Centre
งานออกแบบสำคัญ: Savoy Vase  Paimio Chair
 
ฮูโก อัลวาร์ เฮ็นริก อาลโต (ฟินแลนด์: Hugo Alvar Henrik Aalto; 3 กุมภาพันธ์ ค.ศ. 1898 – 11 พฤษภาคม ค.ศ. 1976) เป็นสถาปนิกและนักออกแบบชาวฟินแลนด์ ในบางครั้งเรียกว่า บิดาแห่งสมัยใหม่นิยม ในประเทศแถบสแกนดิเนเวีย ผลงานการออกแบบของเขามีทั้งสถาปัตยกรรม เครื่องเรือน สิ่งทอ และเครื่องแก้ว เขายังเป็นที่รู้จักในการร่วมงานกับครอบครัวตระกูล Ahlström-Gullichsen
สาธารณรัฐสังคมนิยมโซเวียตคารีโล-ฟินนิช

สาธารณรัฐสังคมนิยมโซเวียตคารีโล-ฟินนิช (ฟินแลนด์: Karjalais-suomalainen sosialistinen neuvostotasavaltaไฟล์:Fi-KarjalaisSuomalainenSosialistinenNeuvostotasavalta.wav; รัสเซีย: Каре́ло-Фи́нская Сове́тская Социалисти́ческая Респу́блика) เป็นสาธารณรัฐของสหภาพโซเวียตมาตั่งแต่ปี 1940 จนถูกผนวกกลับเข้าไปในสหพันธ์สาธารณรัฐสังคมนิยมโซเวียตรัสเซียในปี 1956 และลดสถานะเป็นสาธารณรัฐสังคมนิยมโซเวียตปกครองตนเองคาเรลียาจนล่มสลายในปี 1991 และแทนที่โดยสาธารณรัฐคาเรลียาในปัจจุบัน
| ด ค กสาธารณรัฐของสหภาพโซเวียต  |
| --- | --- | --- |
 สหภาพสาธารณรัฐสังคมนิยมโซเวียต 
| หลัก |   สหพันธ์สาธารณรัฐสังคมนิยมโซเวียตรัสเซีย   สาธารณรัฐสังคมนิยมโซเวียตคาซัค   สาธารณรัฐสังคมนิยมโซเวียตคีร์กีซ   สาธารณรัฐสังคมนิยมโซเวียตจอร์เจีย   สาธารณรัฐสังคมนิยมโซเวียตเติร์กเมน   สาธารณรัฐสังคมนิยมโซเวียตทาจิก   สาธารณรัฐสังคมนิยมโซเวียตเบียโลรัสเซีย   สาธารณรัฐสังคมนิยมโซเวียตยูเครน   สาธารณรัฐสังคมนิยมโซเวียตอาร์มีเนีย   สาธารณรัฐสังคมนิยมโซเวียตอาเซอร์ไบจาน   สาธารณรัฐสังคมนิยมโซเวียตอุซเบก  |  |
| หลังสงครามโลกครั้งที่สอง |   สาธารณรัฐสังคมนิยมโซเวียตมอลเดเวีย   สาธารณรัฐสังคมนิยมโซเวียตลัตเวีย1   สาธารณรัฐสังคมนิยมโซเวียตลิทัวเนีย1   สาธารณรัฐสังคมนิยมโซเวียตเอสโตเนีย1  |  |
| สาธารณรัฐอายุสั้น |   สหพันธ์สาธารณรัฐสังคมนิยมโซเวียตทรานส์คอเคซัส   สาธารณรัฐสังคมนิยมโซเวียตคารีโล-ฟินนิช  |  |
| ไม่ใช่สาธารณรัฐในสหภาพ |   สาธารณรัฐประชาชนโซเวียตโคเรซม์   สาธารณรัฐประชาชนโซเวียตบูคารา   สาธารณรัฐสังคมนิยมโซเวียตมอลเดเวียพรีดเนสโตรวี   สาธารณรัฐสังคมนิยมโซเวียตอับคาเซีย (สหพันธ์รัฐทรานส์คอเคซัส)  |  |
1การยึดครองรัฐบอลติก  ในปี 1940 เป็นการอยู่ภายใต้การยึดครองที่ผิดกฎหมายตลอดระยะเวลาตั้งแต่ปี ค.ศ. 1940 - 1991 ในบางประเทศอย่าง สหรัฐอเมริกา , สหราชอาณาจักร  และ ประชาคมยุโรป  ยังถือว่ารัฐบอลติกทั้งสามมีเอกราชจนกระทั่งวันที่ 6 กันยายน ค.ศ. 1991 สหภาพโซเวียตจึงได้ยอมรับเอกราชของรัฐบอลติกทั้งสามในที่สุด
สาธารณรัฐคาเรเลีย

| สาธารณรัฐคาเรเลีย |
| --- | --- |
สาธารณรัฐ
Республика Карелия
   ธง ตราอาร์ม
เพลง: เพลงประจำสาธารณรัฐคาเรเลีย

พิกัด: 63°49′N 33°00′E﻿ / ﻿63.817°N 33.000°E﻿ / 63.817; 33.000
ประเทศ: รัสเซีย
เขตสหพันธ์: ตะวันตกเฉียงเหนือ
เขตเศรษฐกิจ: Northern
สถาปนา: 27 มิถุนายน 1923 16 กรกฎาคม 1956 13 พฤศจิกายน 1991
เมืองหลัก: เปโตรซาวอดสค์
การปกครอง
 • องค์กร: Legislative Assembly
 • Head: Artur Parfenchikov (acting)
พื้นที่
 • ทั้งหมด: 172,400 ตร.กม. (66,600 ตร.ไมล์)
อันดับพื้นที่: 20th
ประชากร (สำมะโนครัวปี 2010)
 • ทั้งหมด: 643,548 คน
 • ประมาณ (2018): 622,484 (−3.3%) คน
 • อันดับ: 68th
 • ความหนาแน่น: 3.7 คน/ตร.กม. (9.7 คน/ตร.ไมล์)
 • เขตเมือง: 78.0% คน
 • นอกเมือง: 22.0% คน
เขตเวลา: UTC+3 (UTC+03:00 )
รหัส ISO 3166: RU-KR
ทะเบียนรถ: 10
รหัส OKTMO: 86000000
ภาษาราชการ: รัสเซีย
เว็บไซต์: http://www.gov.karelia.ru
สาธารณรัฐคาเรเลีย (อังกฤษ: Republic of Karelia) หรือ สาธารณรัฐคาเรลียา (รัสเซีย: Респу́блика Каре́лия; คาเรเลีย: Karjalan tazavaldu; ฟินแลนด์: Karjalan tasavalta; เวปส์: Karjalan Tazovaldkund) เป็นสาธารณรัฐในประเทศรัสเซีย ตั้งอยู่ทางตะวันตกเฉียงเหนือของประเทศส่วนที่อยู่ในทวีปยุโรป มีเมืองหลวงคือ เปโตรซาวอดสค์ มีประชากร 643,548 คน (ค.ศ. 2010) มีลักษณะภูมิประเทศคล้ายประเทศฟินแลนด์ ประกอบด้วยภูเขาเตี้ย ๆ มีทะเลสาบ ที่ลุ่มชื้นแฉะและธารน้ำอยู่ทั่วไป
คาเรเลียจัดตั้งขึ้นเป็นรัฐอิสระในยุคกลาง จนตกอยู่ใต้อำนาจของสวีเดนในคริสต์ศตวรรษที่ 17 รัสเซียได้ผนวกเข้ากับดินแดนของตนและตั้งเป็นสาธารณรัฐปกครองตนเองสังคมนิยมโซเวียตคาเรเลียในสหภาพโซเวียตเมื่อ ค.ศ. 1923 จากผลสงครามรัสเซีย-ฟินแลนด์ระหว่าง ค.ศ. 1939-1940 ฟินแลนด์ต้องเสียดินแดนบางส่วนให้กับสหภาพโซเวียต จึงมีการจัดตั้งสาธารณรัฐสังคมนิยมโซเวียตคาเรเลีย-ฟินแลนด์แทนสาธารณรัฐปกครองตนเองสังคมนิยมโซเวียตคาเรเลีย ในช่วงสงครามโลกครั้งที่สอง เยอรมนีและฟินแลนด์เข้ายึดครองบางส่วนของสาธารณรัฐนี้ จนยกเลิกสาธารณรัฐสังคมนิยมโซเวียตคาเรเลีย-ฟินแลนด์ ในปี ค.ศ. 1956 และเปลี่ยนมาเป็นสาธารณรัฐปกครองตนเองสังคมนิยมโซเวียตคาเรเลียอีกครั้ง จนเปลี่ยนสภาพเป็นสาธารณรัฐหนึ่งของรัสเซียหลังสหภาพโซเวียตล่มสลายลงในปี ค.ศ. 1991
ซิโม แฮวแฮ

| ซิโม แฮวแฮ |
| --- | --- |
Häyhä after being awarded the honorary rifle model 28.
ชื่อเล่น: ความตายสีขาว
เกิด: 17 ธันวาคม พ.ศ. 2448 เราต์แยร์วิ มณฑลวีปุริ ราชรัฐฟินแลนด์ จักรวรรดิรัสเซีย
เสียชีวิต: 1 เมษายน พ.ศ. 2545 (96 ปี) ฮะมินา ประเทศฟินแลนด์
รับใช้:  ฟินแลนด์
แผนก/สังกัด:  กองทัพบกฟินแลนด์
ประจำการ: 1925–1940 (2)
ชั้นยศ: Alikersantti (สิบโท) ในช่วงสงครามฤดูหนาว ต่อมาได้รับการเลื่อนยศเป็น Vänrikki (ร้อยตรี)
การยุทธ์: สงครามฤดูหนาว ยุทธการที่คอลลา 
บำเหน็จ: Cross of Liberty, ชั้นที่ 3, 4 Medal of Liberty, ชั้นที่ 1 ,2 Cross of Kollaa Battle
แฮวแฮในคริสต์ทศวรรษ 1940 กับความเสียหายซึ่งมองเห็นได้ที่แก้มซ้ายของเขาหลังจากได้รับบาดเจ็บเมื่อปี ค.ศ. 1940
ซิโม แฮวแฮ (ฟินแลนด์: Simo Häyhä; 17 ธันวาคม พ.ศ. 2448 – 1 เมษายน พ.ศ. 2545) เป็นพลซุ่มยิงชาวฟินแลนด์ เขาได้ถูกบันทึกว่าใช้ปืนไรเฟิล M28/30 (รูปแบบคล้าย ปืนเล็กยาวโมซิน-นากองท์) ในการฆ่าศัตรูจำนวน 505 ถึง 542 คนในช่วงสงครามฤดูหนาว เป็นสถิติสูงสุดตลอดกาลของบรรดาพลซุ่มยิงในสงครามใหญ่ ตามสถิติเชื่อกันว่า แฮวแฮฆ่าศัตรูเป็นจำนวน 200 ถึง 500 คนด้วยปืนซุ่มยิง นอกจากนี้เขายังใช้ปืนกลเบา Suomi KP/-31 อีกด้วย ตัวเขาเองได้เขียนบันทึกในสมุดบันทึกเกี่ยวกับสงครามฤดูหนาวว่าเขาได้ฆ่าทหารกองทัพแดงเกิน 500 นาย
หนังสือเพิ่มเติม

Meeting A Legend: Simo Häyhä. Mosin–Nagant.net 2002 เก็บถาวร 2010-12-19 ที่ เวย์แบ็กแมชชีน
P. Sarjanen, Valkoinen kuolema. ISBN 952-5170-05-5.
Tapio A. M. Saarelainen, Sankarikorpraali Simo Häyhä. ISBN 952-5026-52-3. http://www.apali.fi เก็บถาวร 2014-10-18 ที่ เวย์แบ็กแมชชีน
Tapio A. M. Saarelainen, The Sniper: Simo Häyhä. ISBN 978-952-5026-74-0. http://www.apali.fi เก็บถาวร 2014-10-18 ที่ เวย์แบ็กแมชชีน
William R. Trotter, Frozen Hell: The Russo-Finnish Winter War of 1939/40, Algonquin Books of Chapel Hill, 2000. ISBN 978-0-945575-22-1.
Adrian Gilbert, Tom C. McKenney, Dan Mills, Roger Moorhouse, Charles Sasser, Tim Newark, The Sniper Anthology: Snipers of the Second World War, Pelican Publishing Company, 2012. ISBN 978-1-455616-82-4.
มัตตี นือแกเน็น

มัตตี นือแกเน็นในเดือนมกราคม 2557
มัตตี เอ็นซิโอ นือแกเน็น (ฟินแลนด์: Matti Ensio Nykänen; 17 กรกฎาคม พ.ศ. 2506 − 3 กุมภาพันธ์ พ.ศ. 2562) เป็นนักสกีกระโดดไกลชาวฟินแลนด์ระหว่างปี 2524 ถึง 2534 เขาได้รับรางวัลโอลิมปิกฤดูหนาว 5 เหรียญ (4 เหรียญทอง) รางวัลแชมป์โลก 9 เหรียญ (5 เหรียญทอง) และ รางวัลแชมป์ระดับประเทศ 22 เหรียญ (14 เหรียญทอง) ทำให้เขาถูกขนานนามว่าเป็นนักสกีกระโดดไกลชายที่ดีที่สุดในโลก โดยมีครั้งที่สำคัญที่สุด คือ เขาได้รับสามเหรียญทองในกีฬาโอลิมปิกฤดูหนาว 1988 ทำให้เขากลายเป็นนักกีฬาที่ได้รับเหรียญมากที่สุดในโอลิมปิก ร่วมกับยวอนเนอ ฟัน เกินนิป จากประเทศเนเธอร์แลนด์
นือแกเน็นเป็นนักสกีกระโดดไกลคนเดียวในประวัติศาสตร์ที่สามารถคว้ารางวัลชนะเลิศจากห้ารายการใหญ่ทั้งหมด ได้แก่ เหรียญทองโอลิมปิกฤดูหนาว (สามครั้ง) กีฬาสกีกระโดดไกลชิงแชมป์โลก (หนึ่งครั้ง) กีฬาร่อนสกีชิงแชมป์โลก (หนึ่งครั้ง) World Cup สี่สมัย และ Four Hills Tournament (สองครั้ง)
การเสียชีวิต

นือแกเน็นเสียชีวิตที่บ้านในลาปเพนรานตา ก่อนเที่ยงคืนเล็กน้อยของวันที่ 3 กุมภาพันธ์ 2562 จากอาการป่วยกระทันหัน ด้วยวัย 55 ปี เขาบ่นว่ามีอาการมึนและคลื่นไส้ในคืนวันนั้น ก่อนหน้านี้สามเดือน เขาได้รับการวินิจฉัยว่าเป็นเบาหวาน แต่เขาก็ไม่ได้สนใจคำวินิจฉัยและยังดื่มเครื่องดื่มแอลกอฮอล์ต่อไป ข่าวการเสียชีวิตของเขานั้นเผยแพร่ตามสื่อทั้งในฟินแลนด์และต่างประเทศ และมีคำสรรเสริญมากมายจากนักสกีกระโดดไกลในยุคเดียวกัน เขามีภรรยาและลูกอีกสามคนที่ยังมีชีวิตอยู่ สองคนจากการแต่งงานก่อนหน้าและหนึ่งคนเป็นบุตรนอกสมรส
แบท โบลิน

แบท ริกการ์ด โยฮันเนส โบลิน (สวีเดน: Bert Rickard Johannes Bolin; ภาษาสวีเดน: [ˈbæʈː bʊˈliːn]; 15 พฤษภาคม ค.ศ. 1925 – 30 ธันวาคม ค.ศ. 2007) เป็นนักอุตุนิยมวิทยาชาวสวีเดน ซึ่งดำรงตำแหน่งประธานคนแรกของคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (IPCC) ตั้งแต่ ค.ศ. 1988 ถึง 1997
ประวัติ

โบลินเกิดในนีเกอพิง ประเทศสวีเดน และสำเร็จการศึกษาจากมหาวิทยาลัยอุปซอลาใน ค.ศ. 1946 เขาสำเร็จการศึกษาระดับปริญญาโทใน ค.ศ. 1949 และปริญญาเอกใน ค.ศ. 1956 ทั้งสองปริญญาในด้านอุตุนิยมวิทยาที่มหาวิทยาลัยสต็อกโฮล์ม ในช่วงปริญญาเอก เขาใช้เวลาหนึ่งปีเมื่อ ค.ศ. 1950 ที่สถาบันเพื่อการศึกษาขั้นสูงในพรินซ์ตัน รัฐนิวเจอร์ซีย์ ซึ่งเขาทำงานร่วมกับจูล ชาร์นีย์, จอห์น ฟอน นอยมันน์ และคนอื่น ๆ ในการพยากรณ์อากาศด้วยคอมพิวเตอร์ครั้งแรกโดยใช้อีนิแอก ซึ่งเป็นคอมพิวเตอร์อิเล็กทรอนิกส์เครื่องแรก
การแต่งงานของโบลินกับอุลลา ฟริกสตรันด์ จบลงด้วยการหย่าร้างใน ค.ศ. 1979 พวกเขามีลูกสามคน ได้แก่ ดอน, คารีนา และยอลัน โบลินอาศัยอยู่ที่เอสเตอร์แคร์ทางตอนเหนือของสต็อกโฮล์ม เขายังคงกระฉับกระเฉงจนกระทั่งไม่นานก่อนที่เขาจะเสียชีวิต ซึ่งเขาเสียชีวิตใน ค.ศ. 2007 ที่เทศบาลดัดเดรีดใกล้สต็อกโฮล์มเมื่ออายุ 82 ปี
อาชีพและรางวัล

โบลินเป็นศาสตราจารย์ด้านอุตุนิยมวิทยาที่มหาวิทยาลัยสต็อกโฮล์มเมื่อ ค.ศ. 1961–1990 และมีส่วนร่วมในความร่วมมือด้านการวิจัยสภาพภูมิอากาศระหว่างประเทศตั้งแต่คริสต์ทศวรรษ 1960 โบลินได้มีส่วนร่วมในการจัดระเบียบการใช้เครื่องมือดาวเทียมสำหรับการวิจัยสภาพภูมิอากาศ ซึ่งนำไปสู่การจัดตั้งคณะกรรมการด้านบรรยากาศศาสตร์ (CAS) ของสภาวิทยาศาสตร์ระหว่างประเทศใน ค.ศ. 1964 โดยโบลินได้กลายเป็นประธานคนแรกของคณะกรรมการดังกล่าว คณะกรรมการด้านบรรยากาศศาสตร์ได้เริ่มโครงการวิจัยบรรยากาศโลก (GARP) ใน ค.ศ. 1967 ซึ่งโบลินเป็นประธานเช่นกัน กระทั่งโครงการวิจัยบรรยากาศโลกได้กลายเป็นโครงการวิจัยสภาพภูมิอากาศโลกใน ค.ศ. 1980
โบลินได้ทำงานในคณะทำงานที่ปรึกษาด้านแก๊สเรือนกระจก ตั้งแต่ ค.ศ. 1985 ส่วนใน ค.ศ. 1987 บรึนต์ลันน์รีพอร์ต 500 หน้าซึ่งโบลินมีส่วนเกี่ยวข้องได้มีส่วนในการจัดตั้งคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (IPCC) ภายใต้การเป็นประธานของเขา (ตั้งแต่ ค.ศ. 1988 ถึง 1997) คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศได้จัดทำรายงานการประเมินครั้งแรก (ค.ศ. 1990) และรายงานการประเมินครั้งที่สอง (ค.ศ. 1995) ซึ่งมีส่วนทำให้คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศแบ่งปันรางวัลโนเบลสาขาสันติภาพ ค.ศ. 2007 ร่วมกับอัล กอร์ อดีตรองประธานาธิบดีสหรัฐ ซึ่งโบลินได้รับการขอให้รับรางวัลในนามของคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ แต่ป่วยเกินกว่าจะเข้าร่วม โบลินได้รับการยกย่องว่าเป็นผู้รวบรวมมุมมองที่หลากหลายในหมู่นักวิทยาศาสตร์ 3,500 คนของคณะวิจัย ให้กลายเป็นสิ่งที่คล้ายคลึงกันเป็นเอกฉันท์ รายงานฉบับแรกนำไปสู่กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ และฉบับที่สองสู่พิธีสารเกียวโต
เขาเป็นผู้อำนวยการด้านวิทยาศาสตร์ขององค์การวิจัยอวกาศยุโรป (ปัจจุบันรู้จักกันในชื่อองค์การอวกาศยุโรป)
เขาได้รับรางวัลและเกียรติยศจำนวนมากจากผลงานการวิจัยสภาพภูมิอากาศ รวมถึงรางวัลองค์การอุตุนิยมวิทยานานาชาติ (ค.ศ. 1981), เหรียญวิจัยคาร์ล-กุสตาฟ รอสบี (ค.ศ. 1984), รางวัลไทเลอร์สำหรับความสำเร็จด้านสิ่งแวดล้อม (ค.ศ. 1988), รางวัลบรรยากาศศาสตร์สูงสุดของสมาคมอุตุนิยมวิทยาอเมริกัน, รางวัลวิทยาศาสตร์ยุโรปเคอร์เบอร์ (ค.ศ. 1990), เหรียญมิลูทิน มิลันโควิช ใน ค.ศ. 1993, และรางวัลบลูแพลนเน็ต (ค.ศ. 1995) ซึ่งมักได้รับการมองว่าเป็นรางวัลโนเบลสาขาวิทยาศาสตร์สิ่งแวดล้อม นอกจากนี้ เขายังได้รับรางวัลผู้นำสิ่งแวดล้อมโลก ค.ศ. 1999 จากกองทุนสิ่งแวดล้อมโลก ตลอดจนโบลินเป็นสมาชิกของสภาวิทยาศาสตร์แห่งสวีเดน, นอร์เวย์ (ตั้งแต่ ค.ศ. 1975) และรัสเซีย
ในเดือนพฤศจิกายน ค.ศ. 2007 ไม่นานก่อนที่เขาจะเสียชีวิต โบลินได้รับการตีพิมพ์หนังสืออัตชีวประวัติบางส่วน ซึ่งคือประวัติวิทยาศาสตร์และการเมืองเกี่ยวกับการเปลี่ยนแปลงสภาพภูมิอากาศ: บทบาทของคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ
แหล่งข้อมูลอื่น

The Bolin Centre for Climate Research, Stockholm University
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย  ออสเตรเลีย  โครเอเชีย  เนเธอร์แลนด์ 
วิชาการ:  CiNii 
ประชาชน:  Deutsche Biographie 
อื่น ๆ:  SNAC  IdRef
บลูวัน

บลูวัน (ฟินแลนด์: Blue1 Oy) เป็นสายการบินสัญชาติฟินแลนด์ โดยมีเจ้าของคือบริษัท สแกนดิเนเวียนแอร์ไลน์ซิสเต็ม จำกัด กับส่วนกลางที่ท่าอากาศยานโคเปนเฮเกน ซึ่งบลูวันบินไปยัง 28 จุดหมายปลายทางในประเทศฟินแลนด์, สแกนดิเนเวีย และส่วนที่เหลือของยุโรป สายการบินนี้ขนส่งผู้โดยสารกว่า 1 ล้าน 7 แสนคนในปี ค.ศ. 2011  สายการบินนี้เป็นสมาชิกในเครือของกลุ่มสตาร์อัลไลแอนซ์ และมีสำนักงานใหญ่อยู่ในวานตา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บลูวัน
เพีย ซุนด์ฮาแก

| 0 | 1 | 2 | 3 |
| --- | --- | --- | --- |
 เพีย ซุนด์ฮาแก ในเดือนมกราคม ค.ศ. 2013
ข้อมูลส่วนตัว
ชื่อเต็ม:  เพีย มอร์โรว์ ซุนด์ฮาแก
วันเกิด:   (1960-02-13) 13 กุมภาพันธ์ ค.ศ. 1960 (64 ปี)
สถานที่เกิด:   อุลริเซฮัมน์ ประเทศสวีเดน
ข้อมูลสโมสร
สโมสรปัจจุบัน:  ทีมชาติสวีเดน (ผู้จัดการ)
สโมสรเยาวชน
ค.ศ. 1975:  อีเอฟโคว อุลริเซฮัมน์
ค.ศ. 1975–1976:  เอสเกย์อู ฟอลโคปิง
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1977–1978 |  ฟอลโคปิง โควอีโคว |   |   |
| ค.ศ. 1979–1981 |  ยีเต็กซ์ เบย์โคว |   |   |
| ค.ศ. 1982–1983 |  เอิสเตอร์ส อีเอฟ |   |  (65) |
| ค.ศ. 1984 |  ยีเต็กซ์ เบย์โคว |   |   |
| ค.ศ. 1985 |  โซชีเอตาสปอร์ตีวาลาซีโอ |   |  (17) |
| ค.ศ. 1985 |  สตัตเทนา อีเอฟ |   |   |
| ค.ศ. 1985 |  ยีเต็กซ์ เบย์โคว |   |   |
| ค.ศ. 1986 |  ฮัมมาร์บี อีเอฟ เดย์เอฟเอฟ |   |   |
| ค.ศ. 1987–1989 |  ยีเต็กซ์ เบย์โคว |   |   |
| ค.ศ. 1990–1996 |  ฮัมมาร์บี อีเอฟ เดย์เอฟเอฟ |   |   |
ทีมชาติ‡
| ค.ศ. 1975–1996 |  ทีมชาติสวีเดน |  146 |  (71) |
จัดการทีม
ค.ศ. 1992–1994:  ฮัมมาร์บี อีเอฟ เดย์เอฟเอฟ (ผู้เล่น/ผู้จัดการ)
ค.ศ. 1998–1999:  วัลเลนทูนา เบย์โคว (ผู้ช่วย)
ค.ศ. 2000:  อออีโคว ฟุตบอลดาม (ผู้ช่วย)
ค.ศ. 2001–2002:  ฟิลาเดลเฟียชาร์จ (ผู้ช่วย)
ค.ศ. 2003:  บอสตันเบรกเกอร์ส
ค.ศ. 2004:  โคลบอตน์ฟุตบอล
ค.ศ. 2005–2006:  โควอีเอฟ เออเรบรู เดย์เอฟเอฟ
ค.ศ. 2007:  ทีมชาติจีน (ผู้ช่วย)
ค.ศ. 2008–2012:  ทีมชาติสหรัฐ
ค.ศ. 2012–:  ทีมชาติสวีเดน
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22:53 น., 25 ตุลาคม ค.ศ. 2009 (เวลาสากลเชิงพิกัด) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:53 น., 25 ตุลาคม ค.ศ. 2009 (เวลาสากลเชิงพิกัด)
เพีย มารีอันแน ซุนด์ฮาแก (สวีเดน: Pia Mariane Sundhage; 13 กุมภาพันธ์ ค.ศ. 1960 — ) เป็นอดีตนักฟุตบอลชาวสวีเดนผู้ซึ่งเล่นตำแหน่งกองหน้ามากสุด แต่ในภายหลังเล่นเป็นกองกลางตลอดจนกองหลัง ซุนด์ฮาแกเป็นหัวหน้าผู้ฝึกสอนให้แก่ฟุตบอลหญิงทีมชาติสหรัฐตั้งแต่ ค.ศ. 2008 จนถึง 2012 ช่วงที่เธอรับหน้าที่ทีมของเธอชนะสองเหรียญทองโอลิมปิกและได้อันดับสองในฟุตบอลโลก ซุนด์ฮาแกได้รับรางวัลผู้ฝึกสอนฟุตบอลโลกยอดเยี่ยมแห่งปี ค.ศ. 2012 และกลายมาเป็นหัวหน้าผู้ฝึกสอนฟุตบอลหญิงทีมชาติสวีเดนในวันที่ 1 ธันวาคม ค.ศ. 2012 นอกจากนี้ เธอได้ออกรายการดิอะเทอร์สปอร์ต ซึ่งเป็นรายการโทรทัศน์สารคดีทางช่องเอสวีทีตั้งแต่ ค.ศ. 2013
ผลงานการฝึกสอน > ก่อนร่วมกับทีมชาติสหรัฐ

ซุนด์ฮาแกได้เริ่มต้นการสอนในฐานะผู้เล่น/ผู้จัดการเมื่อเธออยู่กับทีมฮัมมาร์บี อีเอฟ เดย์เอฟเอฟ ตั้งแต่ ค.ศ. 1992 ถึง 1994 จากนั้น เธอก็ทำงานเป็นผู้ช่วยร่วมกับทีมวัลเลนทูนา เบย์โคว (ค.ศ. 1998 ถึง 1999) และทีมอออีโคว ฟุตบอลดาม (ค.ศ. 2000) ก่อนที่จะเดินข้ามมหาสมุทรแอตแลนติกเพื่อเป็นผู้ช่วยร่วมกับทีมฟิลาเดลเฟียชาร์จของสมาคมฟุตบอลหญิงแห่งสหรัฐแห่งใหม่ในสหรัฐอเมริกา แล้วในที่สุด เธอก็ได้รับการว่าจ้างจากบอสตันเบรกเกอร์สในฐานะหัวหน้าผู้ฝึกสอน จากการชนะรายการลีก ส่งผลให้เธอได้รับเลือกเป็นผู้ฝึกสอนแห่งปี ค.ศ. 2003 ของสมาคม อย่างไรก็ตาม ครั้งหนึ่งเมื่อทางสมาคมได้ปิดตัว เธอก็กลับไปสแกนดิเนเวียเพื่อเข้ารับตำแหน่งผู้ฝึกสอนต่อ
ทั้งนี้ เธอมีความเกี่ยวดองกับคริสติน ลิลลี กัปตันทีมฟุตบอลหญิงทีมชาติสหรัฐ และเคท มาร์กกราฟ ซึ่งเป็นเพื่อนร่วมทีม โดยทั้งสองต่างย้ายจากทีมบอสตันเบรกเกอร์ส มาร่วมการแข่งในลีกดามัลสเวนกันของประเทศสวีเดนเมื่อเพียทำหน้าที่ฝึกสอนให้แก่ทีมโควอีเอฟ เออเรบรู เดย์เอฟเอฟ ตั้งแต่ปี ค.ศ. 2005 ถึง 2006 หลังจากทำหน้าที่ช่วงสั้น ๆ ร่วมกับทีมโคลบอตน์ฟุตบอลในปี ค.ศ. 2004 ซึ่งลิลลีกล่าวว่า "อยากจะเล่นให้กับเพียอีกครั้ง"
ซุนด์ฮาแกทำหน้าที่เป็นผู้ช่วยมารีกา โดมันสกี-ลีฟอร์ส ให้แก่ฟุตบอลหญิงทีมชาติจีนในช่วงฟุตบอลโลกหญิง 2007